La la xe na naxion de l’Africa Sentrałe. El Congo el xe a caval de l’equatore en te l’ovest del continente e el confina co la Republica Sentrafricana par 1 577 km, a nord-est co el Sud Sudan par 628 km, a est co l'Uganda , el Ruanda , el Burundi e la Tanzania , a sud co lo Zanbia e l'Angola e a nord-ovest con la Republica del Congo . Co i so 2 345 410 km² el xe el secondo paexe de l’Africa par estenxion. Quasi tuto el paexe el xe baso e el forma el bazin del Fiume Congo el secondo fiume africano par lunghesa e el primo par portata de aqua. Tuto el paexe el xe cuerto da foreste tropicali e taja da miliari de corsi d’aqua. I Monti Mitumba i fa da confin co Ruanda e Burundi, e la cadena del Virunga, quasi tuti vulcani, la se cata al confin co Rwanda e Uganda. A sud, se cata i monti de lo Shaba e del Katanga. La montagna pi alta la xe el Monte Stanley al confin co l’Uganda. I fiumi pi inportanti i xe: el Congo, 4 374 km, l’Ubangi, 2 300 km, el Kasai 1 950 km, e el Lomami 1 500 km. Se cata parò miliari de fiumi pi curti che i porta l’aqua a uno de i pi grandi. I fiumi i xe anca le pi inportanti vie de comunicaxion par el paese. El Congo el xe navigàbiłe fin a Kisangani, 4 000 km dal mar. El Lago Tanganica, el Lago Alberto, el Lago Mweru, el Lago Edoardo, e el Lago Kivu i xe divixi tra Congo e altri paexi de la region de i Grandi Laghi. El clima el xe caldo e umido co forti piove tuto l’ano. A nord se cata na zona de savane al confin co el Sud Sudan.